ภาระหนัก
โดย...ชัตน์วรี (Shewarat@hotmail.com)
7 ก.ค. 2559

โดย...ชัตน์วรี ([email protected])
ไทยกำลังก้าวสู่สังคมสูงวัยมากขึ้น ซึ่งภาครัฐมีความกังวลใจว่าในแต่ละปีมีภาระด้านงบประมาณในการดูแลผู้สูงอายุ สูงขึ้นทุกปี โดยในปี 2559 มีภาระงบประมาณดูแลผู้สูงอายุ 3.08 แสนล้านบาท และอีก 10 ปีข้างหน้าภาระจะพุ่งเป็น 7.5 แสนล้านบาท/ปี
มาดูว่าแต่ละปีรัฐบาลจะต้องจ่ายเงินสมทบให้กับกองทุนที่ดูแลสวัสดิการผู้สูงวัยอะไรบ้าง
- เบี้ยยังชีพคนชรา 6.3 หมื่นล้านบาท
- เงินสมทบเข้าประกันสังคม 2.3 หมื่นล้านบาท
- เงินบำนาญข้าราชการ 1.75 แสนล้านบาท
- เงินสมทบ กบข. 4.6 หมื่นล้านบาท
-เงินสมทบ กอช. 600-700 ล้านบาท
ทั้งนี้ หากรัฐบาลไม่ดำเนินการอะไร ภาระการจ่ายเกี่ยวกับผู้สูงอายุจะสูงขึ้นเรื่อยๆ แทนที่จะนำเงินไปลงทุนพัฒนาประเทศด้านอื่นๆ
ในขณะเดียวกันหากเราไม่เตรียมตัวที่จะเก็บออมไว้เพื่อเป็นเงินดูแลตัวเองยามเกษียณอายุ รอเพียงแต่เงินสวัสดิการจากภาครัฐเพียงอย่างเดียว คงไม่เพียงพอ ในที่สุดทั้งเราและรัฐก็คงไม่รอดแน่